බුද්ධිමත් දමිළ ජනනායකයෙකු වූ සර් පොන්නම්බලම් රාමනාදන්ගේ ඇසුර ඇය ලන්ඩනයේදී ලබා තිබුණි. ගුඩ් වාදයට නැඹුරුව සිටි ඇයට සර් පොන්නම්බලම්ගෙන් පෙරදිග දර්ශනය ගැන බොහෝ කරුණු දැනගත හැකි විය. ඒ 1902 දීය. එතුමාගේ බෑණනුවකු ලන්ඩනයේ නීති ශිෂ්‍යයෙකුව සිටිය දී 1907 දී පමණ ඔහුගේ ඇසුරට ද පත්වූ ඇය වේද වේදාන්ත ගැන ඉගෙන ගත්තාය. පසුකාලයේ දී ලංකාවේ අයෝමය දේශපාලන නායකයෙකු බවට පත්වූ සර් පොන්නම්බලම් යාපනේ දමිළ දූවරුන් සඳහා විශාල විද්‍යාතනයක් පිහිටුවීමට ක්‍රියා කරමින් සිටියේය. මෙහි විදුහල්පතිධුරයට ෆ්ලොරන්ස් ෆාර් පත්කර ගැනීමට අදහස් කළ සර් පොන්නම්බලම් ඇයට ඒ සඳහා ආරාධනා කළේය. පෙරදිග දර්ශනයට වශී වී සිටි ඇයට මෙය මහඟු අවස්ථාවක් විය. මේ සඳහා ඇය 1912 සැප්තැම්බරයේ ලංකාව බලා පිටත් වූවාය. ලංකාවට ඒමට පෙර බ්‍රිතානය කාන්තා විද්‍යාලයකට ගිය ඇය අධ්‍යාපනයේ නව අදහස් සහ මොන්ටිසූරි ක්‍රමය ගැන ද විමසා ඇත.
ඇය නැඹුරුව සිටියේ කුමන වාදයටද ?
ගුඩ් වාදයට